VERSENYKIÍRÁS

2024-2025 ÉVI PAKS VÁROSI TEKEBAJNOKSÁG

A verseny célja: A teke sportág népszerűsítése tömegsport szinten, sportbaráti kapcsolatok kialakítása, utánpótlás nevelése

A verseny helyszíne: ASE tekecsarnok

A verseny ideje: 2024. szeptember 09-től az elkészült sorsolás szerint (hétfőn 16.00-tól, kedden 16.00/15.30-tól).

A verseny rendezője: Teke Szakcsoport

 Fenes László tel:20/210-1592

 Berkes Ferenc tel:20/965-4148

 Suplicz Sándor tel:20/433-9211

Csapat verseny (csapatonként 3 versenyző)

|  |  |  |
| --- | --- | --- |
|  | I. osztály | II. osztály |
| Gurítás versenyzőnként | pályánként 15 teli + 15 tarolás,összesen 60 gurítás | pályánként 10 teli + 10 tarolás,összesen 40 gurítás |
| Gurítás csapatonként | 3 x 60, összesen 180 gurítás | 3 x 40, összesen 120 gurítás |
| Nevezési díj csapatonként | 5.000 Ft | 4.000 Ft |

Eredményszámítás:

Csapatpont: a több csapatfát elérő csapat kap 2 pontot.

A két csapat 6 játékosa közül a 3 legtöbb fát gurító kap 1-1 pontot (azonos fánál a jobb tarolás számít) Az egyéni játszmapontokhoz hozzáadásra kerül az elért csapatpont, így a lehetséges játszma arányok 5:0, 4:1, 3:2.

A csapatsorrendnél elsősorban a csapatpont, majd a játszmaarány, végül az ütött fa számít.

Egyéni verseny:

Az őszi 6 fordulóban ill. az idény során elért átlag alapján osztályonként a tabella legjobb 12 játékosa részére rendezett verseny, ahol a hozott átlag és a versenyen elért eredmény összege alapján alakul ki a végeredmény. (A részvétel feltétele az őszi idényben legalább 3, az idényben legalább 6 fordulóban történő gurítás.) Azonos eredménynél a jobb tarolás számít, azonosság esetén a magasabb átlag.

Szabályzat:

1. A nevezési díjat az első mérkőzés előtt - nevezési lap leadásakor- a versenybíróknak kell megfizetni.
2. A mérkőzéseket a kisorsolt időpontban kell lejátszani, mérkőzés csere csak fordulón belül lehetséges a csapatkapitányok megegyezése után, előre bejelentve.
3. Az I. és a II. osztály játékosai csak a nevezett csapatukban játszhatnak, csapatok közötti átjárás TILOS!
4. **Amelyik csapat nem áll ki (legalább egy fővel) és előre nem jelzi távolmaradását, azt a csapatot a bajnokságból kizárjuk, eredményeit töröljük.**
5. A versenyzők a magukkal hozott - világos talpú, tiszta- sportcipőben léphetnek pályára!
6. Kérünk mindenkit, hogy a szabályok és a házirend alapján használja a tekepályát!

Díjazás: Az első 3 csapatnak kupa és érem a jutalma.

 Egyéni versenyen az első 3 helyezettnek kupa a jutalma.

Feljutás - kiesés: A II. osztály bajnoka és második helyezettje feljut az I. osztályba, az I. osztály 11. és 12. helyezettje kiesik a II. osztályba

 Amennyiben a II. osztályból feljutó csapat nem vállalja az I. osztályban történő indulást, úgy a következő szezonban a csapatpontjukból büntetésből 4 pont levonásra kerül.

**A fent felsorolt pontok betartása kötelező, be nem tartása a versenyből történő kizárást eredményezheti!**

**A versenyekre a Magyar Teke Szövetség általános szabályai érvényesek.**

**Jó gurítást! Rendezőség**